 Wasiirka Wasaaradda Gaashandhiga Axmed Xaaji Cali Caddami, oo wareysi gaar ah siiyey Wargeyska Geeska Afrika ayaa sidoo kale ka hadlay goaanka Madaxweynaha ee dhinaca Doorashada Wakiilada iyo aragtida Beesha Caalamka, waxa kale oo uu ka hadlay sida uu u arko xilka Wasaaradda Gaashandhiga ee uu hayo tan iyo wakhtigii ay dhalatay Xukuumaddani, waxaanu ugu horayn, isagoo ka hadlaya aragtidiisa isbahaysiga ku biiray xisbiga Waddani uu yidhi Dal baynu nahay,Dawlad baynu nahay, Dimuqraadiyad baynu sheeganaynaa qofku meesha uu doono ayuu ku biiri karaa, qof meel ku xidhan oo ku xabisani ma jiro, markaa haddii aynu sheeganayno dal Dimuqraadiya wax alaale wax dhibaato ah oo jira ma jirto, nin kasta Xisbiga uu doono ayuu gali karaa, dadkiisa iyo ficilkiisa ayaa la xukumayaa, ee muxuu Xisbi u galay lama xukumayo, Xisbiga uu doono ayuu gali karaa, Saaxibadayda aanu soo wada shaqeeynay, oo in muddo ahna meelna ahayn, haddii ay Xisbiga Waddani ku biireen wax dhibaato ah oo ku jirta ma jirto, iyagaa door biday inay ka baxaan Kulmiye, kuna biiraan Waddani 